‘અમારા લિવરની ફિકર?’ બાપુનું બયાન, ‘મિલૉર્ડ, માન્યું કે અમારી ચંપા તો શું અમારી લવરને પણ લિવરની ફિકર નથી એટલી સરકાર અને મોદી અંકલને છે, પણ અમારા લિવર કૅન્સરથી બચાવશો, જિવાડશો. તમે વધુ જિવાડી અમને શું રાષ્ટ્રપતિની ચૂંટણીમાં ઊભા રાખવા છે? આપની જાણ ખાતર પીધા પછી અમારા પગ પર પણ નથી ઊભા રહી શકતા. હું તો ઈશ્વરને પ્રાર્થના કરીશ કે આવતા વર્ષે ભલે તું ભૂલથી (પૉઇન્ટ ટુ બી નોટેડ) માણસ બનાવે તો કિડની ભલે એક આપે, પણ લિવર બે આપજે જેથી આપણા બેમાંથી કોઈને ટેન્શન નઈ... અરે મિલૉર્ડ શરાબ તો મૈં અભી છોડ દૂં લેકિન વો ચીઝ બતાઓ જિસ મેં નશા નહીં. અરે અમારો નશો તો બે-ચાર કલાકમાં ઊતરી જાય; પણ જેને પીધા વગરનો સત્તાનો, સંપત્તિનો, રૂપનો કે પ્રેમનો નશો ક્યારેય ઊતરતો નથી. મને જુઓ, ફક્ત મિલાવી આવ્યો છું આંખમાં આંખ ત્યારથી આખું શહેર બોલે છે પીવાનું ઓછું રાખ. મિલૉર્ડ, સરકારને, સત્તાવાળાને કહી દો દારૂબંધી કરતાં કાશ્મીરમાં સૈનિકોનાં લોહી રેડાવા લાગ્યાં છે એ લોહીબંધી કરો. મોંઘવારીમાં ગરીબોની આંખમાં દેખાતા પાણી માટે ‘આંસુબંધી’ કરો...